Hi ha alguns consells que us poden ajudar a tenir cura de la vostra salut emocional, tant en el dia a dia com davant de situacions que es poden donar en aquest context de pandèmia, com ara la infecció d'algú proper o el dol davant la pèrdua d'un ésser estimat.
Quedar-se a casa és el millor que podeu fer per frenar la transmissió del virus i protegir la salut de les persones més vulnerables.
Tingueu present que és una situació temporal i que es tracta de viure-la de la millor manera possible.
Preneu-vos-la com una oportunitat per passar més temps en família i per desenvolupar l'enginy i la imaginació i cercar altres opcions de lleure.
Per reduir els nivells d'ansietat podeu fer relaxació a nivell de respiració i muscular.
Organitzar la rutina diària i fer certes activitats pot ajudar a mantenir les emocions sota control:
Ser a casa no vol dir estar-se asseguts al sofà sense fer res.
La vostra llar és plena d'oportunitats per mantenir-vos físicament actius, només cal aprofitar-les:
Internet, els ordinadors, les tauletes i els dispositius mòbils són els vostres aliats per fer teletreball, estudiar, fer gestions i gaudir del temps de lleure, però sobretot per mantenir-vos en contacte amb els vostres familiars i amics.
Truqueu-los, envieu-los missatges, feu videoconferències, etc. Us sentireu menys aïllats i més a prop.
La situació de confinament als nostres domicilis comporta molta incertesa i un període de convivència intensiva de 24 hores diàries que pot provocar moments molt difícils.
Pot agreujar les situacions de violència masclista existents i desencadenar nous casos.
Si la vostra parella us aïlla, us amenaça, us ignora, us dona ordres, us humilia, us crida, us insulta, us controla els diners, us obliga a mantenir relacions sexuals, trenca objectes, us agredeix, us amenaça que us prendrà els fills/es.... pot ser que patiu una situació de maltractament.
Si en aquest moment de confinament creieu que podeu estar en risc, tingueu en compte les següents recomanacions de prevenció i seguretat, en la mesura que s'adaptin a la vostra situació.
Recomanacions per a homes amb antecedents de violència masclista durant el confinament
Per afrontar situacions d'emergència en les quals podeu estar en risc d'agredir algú, el millor és tenir un pla i aprendre a identificar quan aplicar-lo, i ser conscient dels vostres punts sensibles i dels senyals d'alarma.
El dol és una reacció normal davant la pèrdua d'un ésser estimat.
Les emocions de ràbia i tristesa formen part del procés i tot s'ha d'anar recol·locant i elaborant al llarg del temps.
Poder acomiadar-se d'una persona estimada és necessari per garantir un dol saludable.
La pandèmia de coronavirus SARS-CoV-2 està generant morts sobtades sense possibilitat d'acomiadament ni d'acompanyament en el procés, per la qual cosa molt probablement haurem de fer front a processos de dol més complicats.
Es recomana fer rituals en l'àmbit individual i familiar i, quan es pugui, fer-ho també col·lectivament.
Si us trobeu que heu perdut un familiar i heu de realitzar les gestions amb els serveis funeraris heu de saber que estan prohibides les vetlles i cerimònies de comiat, tant en instal·lacions com en el domicili, per limitar la propagació i el contagi de la covid-19 i que la vostra elecció de la destinació final d'un familiar, sigui la inhumació o la incineració, està subjecte a la disponibilitat.
També la comitiva per a enterrament o comiat per a cremació del finat queda restringida a un màxim de tres familiars o afins, i l'oficiant, ha de respectar sempre la distància d'un metre i mig entre ells.
Els serveis funeraris us han de facilitar un pressupost amb el preu desglossat de cada un dels conceptes que inclou la prestació bàsica i també una llista dels preus vigents a 13.3.2020.
El Departament de Salut, junt amb les autoritats municipals, han treballat per tal que els serveis funeraris respectin les tarifes establertes en aquest període excepcional i s'ha publicat una Guia de gestió de cadàvers en cas de COVID- 19 i mesures sanitàries de prestació dels serveis funeraris que recull amb detall aquests aspectes.
I si us trobéssiu que heu hagut d'abonar serveis contractats i que no s'han pogut prestar o amb excés de preu tindreu dret de rescabalament.